ddrg/super_eurlex huggingface dataset:
Úradný vestník L 137 , 08/06/1996 S. 0014 - 0014



Rozhodnutie Rady z 20. mája 1996 o uzatvorení Dohody o spolupráci medzi Európskym hospodárskym spoločenstvom a Nepálskym kráľovstvom (96/354/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 75 a 130y, v spojení s článkom 228 ods. 2 prvá veta a článkom 228 ods. 3 prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže podľa článku 130u Zmluvy má politika spoločenstva v oblasti rozvojovej spolupráce podporovať trvalo udržateľný hospodársky a sociálny rozvoj rozvojových krajín, ich hladkú a postupnú integráciu do svetového hospodárstva a kampaň proti chudobe v týchto krajinách; keďže Spoločenstvo by malo na dosiahnutie svojich cieľov v oblasti vonkajších vzťahov schváliť Dohodu o spolupráci medzi Európskym spoločenstvom a Nepálskym kráľovstvom, ROZHODLA TAKTO: Článok 1 Týmto sa v mene spoločenstva schvaľuje Dohoda o spolupráci medzi Európskym hospodárskym spoločenstvom a Nepálskym kráľovstvom. Text dohody je pripojený k tomuto rozhodnutiu. Článok 2 Predseda Rady predloží v mene spoločenstva oznámenie ustanovené v článku 22 dohody. Článok 3 Komisia za pomoci predstaviteľov členských štátov zastupuje Spoločenstvo v rámci Spoločnej komisie ustanovenej v článku 15 dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 20. mája 1996 Za Radu Predseda P. Bersani [1] Ú. v. ES C 141, 13.5.1996. --------------------------------------------------
Úradný vestník L 136 , 07/06/1996 S. 0028 - 0028



Rozhodnutie Rady zo 14. mája 1996, ktoré sa týka uzatvorenia Dohody o spolupráci medzi Európskym spoločenstvom a Vietnamskou socialistickou republikou (96/351/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y, spolu s prvou vetou článku 228 ods. 2 a prvým pododsekom článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže podľa článku 130u zmluvy, politika spoločenstva v oblasti rozvojovej spolupráce posilňuje udržateľný ekonomický a sociálny rozvoj rozvojových krajín, ich plynulú a postupnú integráciu do svetovej ekonomiky a kampaň proti chudobe v týchto krajinách; keďže by spoločenstvo malo schváliť, na dosiahnutie svojich cieľov v oblasti vonkajších vzťahov, Dohodu o spolupráci medzi spoločenstvom a Vietnamskou socialistickou republikou, SA ROZHODLA TAKTO: Článok 1 Týmto sa v mene spoločenstva schvaľuje Dohoda o spolupráci medzi spoločenstvom a Vietnamskou socialistickou republikou. Znenie tejto dohody sa pripája k tomuto rozhodnutiu. Článok 2 Predseda Rady v mene spoločenstva predloží oznámenie, ktoré ustanovuje článok 20 dohody. Článok 3 Komisia za pomoci predstaviteľov členských štátov zastupuje spoločenstvo v rámci Spoločnej Komisie ustanovenej článkom 14 dohody. Článok 4 Toto rozhodnutie bude uverejnené v Úradnom vestníku Európskych spoločenstiev. V Bruseli 14. mája 1996 Za Radu Predseda E. Guzzanti [1] Ú. v. ES C 12, 17.1.1996, s. 4. [2] Ú. v. ES C 47, 19.2.1996, s. 25. --------------------------------------------------
Úradný vestník L 147 , 20/06/1996 S. 0001 - 0001



Rozhodnutie Rady z 13. mája 1996 o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Kazašskou republikou, na strane druhej, prostredníctvom Európskeho spoločenstva (96/365/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2, so zreteľom na návrh Komisie, so zreteľom na stanovisko Európskeho parlamentu [1], keďže do nadobudnutia platnosti Dohody o partnerstve a spolupráci podpísanej v Bruseli 23. januára 1995 je potrebné schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Kazašskou republikou, na strane druhej, ROZHODLA TAKTO: Článok 1 Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Kazašskou republikou, na strane druhej, spolu s protokolom a vyhláseniami sa týmto v mene Európskeho spoločenstva schvaľujú. Texty dohody, protokolu a vyhlásení tvoria prílohu tohto rozhodnutia. Článok 2 Predseda Rady podá v mene Európskeho spoločenstva oznámenie v súlade s článkom 33 dočasnej dohody [2]. V Bruseli 13. mája 1996 Za Radu Predseda S. Agnelli [1] Ú. v. ES C 141, 13.5.1996. [2] Dátum nadobudnutia platnosti dočasnej dohody uverejní v Úradnom vestníku Európskych spoločenstiev Generálny sekretariát Rady. --------------------------------------------------
Úradný vestník L 116 , 11/05/1996 S. 0026 - 0027



Rozhodnutie Komisie zo 17. apríla 1996, ktorým sa stanovuje formát pre poskytovanie informácií v zmysle článku 8 ods. 3 smernice Rady 91/689/EHS o nebezpečnom odpade (Text s významom pre EHP) (96/302/ES) KOMISIA EURÓPSKEHO SPOLOČENSTVA, so zreteľom na Zmluvu o založení Európskeho spoločenstva, so zreteľom na smernicu Rady 91/689/EHS z 12. decembra 1991 o nebezpečnom odpade [1], v znení smernice 94/31/ES [2], a najmä na jej článok 8 ods. 3, keďže uvedené ustanovenie požaduje od Komisie zavedenie formátu, ktorým sa majú poskytovať informácie v zmysle článku 8 ods. 3 smernice; keďže Komisii pomáha pri plnení tejto úlohy výbor, ktorý je zložený zo zástupcov členských štátov, ktorému predsedá predstaviteľ Komisie a ktorý je založený v zmysle článku 18 smernice Rady 75/442/EHS z 15. júla 1975 o odpadoch [3], naposledy zmenenej a doplnenej smernicou 91/692/EHS [4]; keďže opatrenia predpokladané v tomto rozhodnutí sú v súlade so stanoviskom vyššie uvedeného výboru, PRIJALA TOTO ROZHODNUTIE: Článok 1 Dokument pripojený k tomuto rozhodnutiu je formát, v ktorom sa majú informácie podávať v zmysle článku 8 ods. 3 smernice 91/689/EHS o nebezpečnom odpade. Článok 2 Rozhodnutie je adresované členským štátom. V Bruseli 17. apríla 1996 Za Komisiu Ritt Bjerregaard členka Komisie [1] Ú. v. ES L 377, 31.12.1991, s. 20. [2] Ú. v. ES L 168, 2.7.1994, s. 28. [3] Ú. v. ES L 194, 25.7.1975, s. 39. [4] Ú. v. ES L 377, 31.12.1991, s. 48. -------------------------------------------------- +++++ TIFF +++++ --------------------------------------------------
Úradný vestník L 127 , 25/05/1996 S. 0031 - 0032



Rozhodnutie Komisie z 3. mája 1996, ktorým sa mení rozhodnutie 93/231/EHS, ktoré pri uvádzaní na trh sadby zemiakov povoľuje na celom alebo na časti územia niektorých členských štátov prísnejšie opatrenia proti niektorým nákazám, než sú stanovené v prílohách I a II smernice Rady 66/403/EHS (Text s významom pre EHP) (96/332/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/403/EHS zo dňa 14. júna 1996 o uvádzaní na trh sadby zemiakov [1], ktorá bola naposledy zmenená a doplnená smernicou Komisie 96/16/ES [2], a najmä na jej článok 13 ods. 2, keďže rozhodnutie Komisie 93/231/EHS [3], ktoré bolo naposledy zmenené a doplnené rozhodnutím 95/21/ES [4], povolilo niektorým členským štátom pre konkrétne uvedené regióny obmedziť prístup na trh zemiakov na výsadbu na základnú výsadbu zemiakov určitých tried spoločenstva; keďže v Nemecku patril región Bundesland Mecklenburg- Vorpommern medzi takto uvedené regióny; keďže v dôsledku zjednotenia Nemecka vyžadujú zmeny administratívneho usporiadania niektorých regiónov v Nemecku zmenu záznamu týkajúceho sa Nemecka v uvedenom rozhodnutí; keďže opatrenia v tomto rozhodnutí sú v súlade so stanoviskom Stáleho výboru pre osivá a výsadbu v poľnohospodárstve, záhradníctve a lesníctve, PRIJALA TOTO ROZHODNUTIE: Článok 1 Príloha k rozhodnutiu 93/231/EHS sa týmto mení v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 3. mája 1996 Za Komisiu Franz Fischler člen Komisie [1] Ú. v. ES 125, 11.7.1966, s. 2320/66. [2] Ú. v. ES L 6, 9.1.1996, s. 19. [3] Ú. v. ES L 106, 30.4.1993, s. 11. [4] Ú. v. ES L 28, 7.2.1995, s. 13. -------------------------------------------------- PRÍLOHA Záznam týkajúci sa Nemecka v prílohe rozhodnutia 93/231/EHS, stĺpec 2, sa nahrádza takto: "Bundesland Mecklenburg-Vorpommern - Gemeinde Groß Lűsewitz - Ortsteile Lindenhof und Pentz der Gemeinde Metschow - Gemeinden Böhlendorf, Breesen, Langsdorf sowie Ortsteil Grammow der Gemeinde Grammow - Gemeinden Hohenbrűnzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel - Gemeinden Ranzin, Lűssow und Gribow - Gemeinde Pelsin." --------------------------------------------------
Úradný vestník L 153 , 27/06/1996 S. 0047 - 0047



Rozhodnutie Rady z 26. februára 1996, ktoré sa týka uzatvorenia Memoranda o porozumení medzi Európskym spoločenstvom a Pakistanskou islamskou republikou a medzi Európskym spoločenstvom a Indickou republikou o dojednaniach v oblasti prístupu textilných výrobkov na trh (96/386/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113 v súvislosti s jej článkom 228 ods. 2 prvá veta, so zreteľom na návrh Komisie, keďže v rámci rokovaní GATT o prístupe na trh Komisia viedla rokovania s Indickou republikou a Pakistanskou islamskou republikou v oblasti prístupu textilných výrobkov na trh; keďže memorandá o porozumení medzi Európskym spoločenstvom a Pakistanskou islamskou republikou a medzi Európskym spoločenstvom a Indickou republikou o dojednaniach v uvedenej oblasti boli parafované 15. októbra v prvom prípade a 31. decembra 1994 v druhom prípade; keďže tieto memorandá by sa mali schváliť, ROZHODLA TAKTO: Článok 1 Memorandá o porozumení medzi Európskym spoločenstvom a Pakistanskou islamskou republikou a medzi Európskym spoločenstvom a Indickou republikou o dojednaniach v oblasti prístupu textilných výrobkov na trh sa týmto v mene spoločenstva schvaľujú. Texty memoránd sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie memoránd uvedených v článku 1 tak, aby zaväzovali spoločenstvo. V Bruseli 26. februára 1996 Za Radu Predseda S. Agnelli --------------------------------------------------
Official Journal L 177 , 16/07/1996 P. 0024 - 0025



II (Akty, ktorých uverejnenie nie je povinné) RADA ROZHODNUTIE RADY z 25. júna 1996 o prijatí Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori zo strany Spoločenstva (96/428/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, v súvislosti s prvou vetou článku 228 ods. 2 a s prvým bodom článku 228 ods. 3, so zreteľom na návrh Komisie[1], so zreteľom na stanovisko Európskeho parlamentu[2] , keďže medzinárodná spolupráca je dôležitá na zabezpečenie ochrany a racionálneho, zodpovedného a trvalo udržateľného využívania biologických zdrojov šírych morí; keďže Spoločenstvo podpísalo Dohovor Organizácie spojených národov o morskom práve, ktorý zaväzuje všetkých členov medzinárodného spoločenstva, aby spolupracovali pri ochrane a využívaní biologických zdrojov šírych morí; keďže pokiaľ ide o morský rybolov, Spoločenstvo má právo prijať opatrenia na ochranu a využívanie zdrojov rybolovu a uzatvárať dohody v tejto oblasti s tretími krajinami alebo medzinárodnými organizáciami uvedenými v Deklarácii o spôsobilosti, ktorú Spoločenstvo predložilo v čase, keď sa stalo členom Organizácie OSN pre výživu a poľnohospodárstvo; keďže je potrebné v praxi zabrániť predkladaniu žiadostí o pridelenie alebo zmenu vlajky plaviacim sa plavidlám, ktorých cieľom je obísť medzinárodné opatrenia na ochranu a využívanie živých morských zdrojov; keďže každý členský štát musí preto splniť svoje povinnosti s cieľom zabezpečiť vhodnými a účinnými prostriedkami koordinovanými na medzinárodnej úrovni, aby rybárske plavidlá oprávnené plaviť sa pod jeho vlajkou dodržiavali medzinárodné ochranné a riadiace opatrenia; keďže Spoločenstvo sa na tento účel zúčastnilo na medzinárodných rokovaniach, ktoré vyvrcholili tým, že konferencia Organizácie OSN pre výživu a poľnohospodárstvo na svojej dvadsiatej siedmej schôdzi v novembri 1993 schválila Dohodu o podporovaní dodržiavania medzinárodných ochranných a riadiacich opatrení rybárskymi plavidlami na šírom mori; keďže táto dohoda predstavuje užitočný rámec pre posilňovanie medzinárodnej spolupráce, ktorej cieľom je zabrániť zníženiu účinnosti medzinárodných ochranných a riadiacich opatrení; keďže táto dohoda bude tvoriť neoddeliteľnú súčasť Medzinárodného etického kódexu pre zodpovedný rybolov, požadovaného v Cancúnskej deklarácii z mája 1992; keďže rybári Spoločenstva lovia ryby na šírom mori a preto je v záujme Spoločenstva, aby prijalo túto dohodu, ROZHODLA TAKTO: Článok 1 Európske spoločenstvo týmto prijíma Dohodu o podporovaní dodržiavania medzinárodných ochranných a riadiacich opatrení rybárskymi plavidlami na šírom mori. Text dohody je pripojený k tomuto rozhodnutiu. Článok 2 Predseda Rady určí osobu oprávnenú predložiť prijímaciu listinu Generálnemu riaditeľovi Organizácie OSN pre výživu a poľnohospodárstvo v súlade s článkom X ods. 2 dohody. V Luxemburgu 25. júna 1996 Za Radu predseda M. PINTO [1] Ú. v. ES C 229, 18. 8. 1994, str. 10. [2] Ú. v. ES C 18, 23. 1. 1995, str. 438.
31996D0456
27.7.1996 L 188/52 ÚRADNÝ VESTNÍK EURÓPSKYCH SPOLOČENSTIEV
ROZHODNUTIE KOMISIE
z 22. júla 1996,
ktorým sa mení a dop ĺňa rozhodnutie 94/984/ES, ktorým sa stanovujú podmienky zdravia zvierat
a veterinárne certifikáty pre dovoz čerstvého hydinového mäsa z tretích krajín
(Text s významom pre EHP)
(96/456/ES)
KOMISIA EURÓPSKYCH SPOLO ČENSTIEV,
so zrete ľom na Zmluvu o založení Európskeho spolo čenstva,
so zrete ľom na smernicu Rady 91/494/EES z 26. júna 1991
o podmienkach zdravia zvierat, ktorými sa riadi obchodovanie
v rámci spolo čenstva s čerstvým hydinovým mäsom (1)
a dovoz čerstvého hydinového mäsa z tretích krajín do spolo-
čenstva, naposledy zmenenú a doplnenú smernicou
93/121/ES (2), a najmä na jej článok 11 (1),
keďže rozhodnutím Komisie 94/984/ES (3), naposledy
zmeneným a doplneným rozhodnutím 96/298/ES (4), sa stano-
vili podmienky zdravia zvierat a veterinárne certifikáty pre
dovoz čerstvého hydinového mäsa z tretích krajín;
keďže na základe informácií z Izraela sa ukázalo, že táto
krajina po čnúc 1. októbrom 1996 bude sp ĺňaťpožiadavky
modelu A oh ľadne v šetkých kategórií hydinového mäsa; ke ďže
je preto možné pod ľa toho zmeni ťa doplni ťrozhodnutie
94/984/ES;
keďže následne po kontrole na mieste, ktorú vykonali služby
Komisie, je takisto potrebné prehodnoti ťustanovenia týkajúce
saČíny; ke ďže táto in špekcia odhalila, že poskytovaná certifi-
kácia je nesprávna a neadekvátna; ke ďže by sa preto malo
poskytnú ťurčité odloženie, aby toto pozastavenie nadobudlo
účinnos ť, aby sa umožnila kompetentným úradom v členských
štátoch implementácia tohto rozhodnutia a povolenie dovozu
tovarov vypravených pred dátumom nadobudnutia ú činnosti
tohto rozhodnutia;
keďže opatrenia ustanovené v tomto rozhodnutí sú v súlade
so stanoviskom Stáleho veterinárneho výboru,PRIJALA TOTO ROZHODNUTIE:
Článok 1
V prílohe I k rozhodnutiu Komisie 94/984/ES,
a) poznámka pod čiarou 3 sa nahrádza nasledujúcim textom:
„(3)Dovoz sa pozastavuje od 1. augusta 1996“;
b) od 1. októbra 1996 sa v riadku vz ťahujúcom sa k Izraelu
vypú šťa poznámka (4);
c) od 1. októbra 1996 sa poznámka pod čiarou (4) nahrádza
nasledujúcim textom:
„(4)Iba husacia a ka čacia pe čeň“.
Článok 2
Toto rozhodnutie sa bude uplat ňovaťod 1. augusta 1996.
Členské štáty v šak na obdobie 60 dní nasledujúce po dni apli-
kácie tohto rozhodnutia povolia dovoz čerstvého hydinového
mäsa z Číny, ktoré bolo vyrobené a certifikované v súlade
s ustanoveniami platnými pred uvedeným d ňom.
Článok 3
Toto rozhodnutie je adresované členským štátom.
V Bruseli 22. júla 1996
Za Komisiu
Franz FISCHLER
člen Komisie03/zv. 19 299 Úradný vestník Európskej únie SK
(1) Ú. v. ES L 268, 24. 9.1991, s. 35.
(2) Ú. v. ES L 340, 31.12.1993, s. 39.
(3) Ú. v. ES L 378, 31.12.1994, s. 11.
(4) Ú. v. ES L 114, 8.5.1996, s. 33.
Úradný vestník L 208 , 17/08/1996 S. 0001 - 0023



Rozhodnutie Rady z 29. marca 1996 o podpise a dočasnom uplatňovaní Medzinárodnej dohody o tropickom dreve z roku 1994 v mene Európskeho spoločenstva (96/493/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, keďže Medzinárodná dohoda o tropickom dreve z roku 1994 zjednaná na základe rezolúcie 93 (IV) dokumentu s názvom "Nové partnerstvo za rozvoj: záväzok z Kartageny" a príslušných cieľov obsiahnutých v dokumente "Duch Kartageny", ktorý prijala Konferencia OSN o obchode a rozvoji, bola otvorená na podpis od 1. apríla 1994 do uplynutia jedného mesiaca odo dňa jej vstupu do platnosti; keďže uvedená dohoda dosiaľ nevstúpila do platnosti; keďže v súlade s článkom 42 ods. 3 Medzinárodnej dohody o tropickom dreve z roku 1983 bola platnosť tejto dohody predĺžená do času, než dočasne alebo s konečnou platnosťou vstúpi do platnosti nová dohoda; keďže ciele novej dohody zodpovedajú spoločnej obchodnej politike; keďže sa členské štáty prostredníctvom finančných príspevkov podieľajú na opatreniach stanovených v dohode; keďže všetky členské štáty vyjadrili svoj úmysel dohodu podpísať a prispieť k jej dočasnému uplatňovaniu; keďže spoločenstvo by teda malo dohodu uloženú u generálneho tajomníka Organizácie spojených národov podpísať a čo najskôr oznámiť svoj úmysel dočasne ju uplatňovať, ROZHODLA TAKTO: Článok 1 1. Spoločenstvo podpíše Medzinárodnú dohodu o tropickom dreve z roku 1994 uloženú u generálneho tajomníka Organizácie spojených národov. Znenie dohody tvorí prílohu k tomuto rozhodnutiu. 2. Spoločenstvo oznámi generálnemu tajomníkovi Organizácie spojených národov úmysel dočasne uplatňovať dohodu uvedenú v prvom odseku v súlade s jej článkami 40 a 41 ods. 2 Článok 2 Predseda Rady sa týmto oprávňuje určiť osoby, ktoré budú zmocnené podpísať dohodu v mene spoločenstva a uložiť oznámenie o jej dočasnom uplatňovaní zo strany spoločenstva spolu s prehlásením pripojeným k tomuto rozhodnutiu. V Bruseli 29. marca 1996 Za Radu Predseda T. Treu --------------------------------------------------
Úradný vestník L 209 , 19/08/1996 S. 0022 - 0022



Rozhodnutie Rady z 25. júla 1996, ktoré sa týka uzavretia Dohody o vedecko-technickej spolupráci medzi Európskym spoločenstvom a štátom Izrael (96/505/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej článok 130M v spojení s prvou vetou článku 228 ods. 2 a prvým pododsekom článku 228 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže spoločenstvo a Izrael uskutočňujú špecifické výskumné programy v oblastiach spoločného záujmu; keďže na základe minulých skúseností podľa Dohody medzi Európskym hospodárskym spoločenstvom a štátom Izrael z roku 1975 [2], obe strany vyjadrili želanie vytvoriť hlbší a širší rámec na uskutočňovanie spolupráce v oblasti vedy a techniky; keďže štát Izrael na jednej strane a Európske spoločenstvo a jeho členské štáty na strane druhej podpísali Euro-stredomorskú asociačnú dohodu, ktorá umožňuje rokovanie o dohody o spolupráci v oblasti vedy a techniky; keďže svojím rozhodnutím z 29. septembra Rada splnomocnila Komisiu k rokovaniu o Dohody o vedecko-technickej spolupráci medzi Európskym spoločenstvom a štátom Izrael; keďže svojím rozhodnutím z 18. marca l996 Rada rozhodla, že dohoda o vedecko-technickej spolupráci bude podpísaná v mene Európskeho spoločenstva; keďže dohoda o vedecko-technickej spolupráci bola podpísaná 25. marca 1996; keďže Dohoda o vedecko-technickej spolupráci medzi Európskym spoločenstvom a štátom Izrael má byť schválená, ROZHODLA TAKTO: Článok 1 Dohoda o vedecko-technickej spolupráci medzi Európskym spoločenstvom a štátom Izrael je týmto schválená v mene spoločenstva. Text dohody je prílohou tohto rozhodnutia. Článok 2 Prezident Rady v mene spoločenstva vydá oznámenie v zmysle článku 13 tejto dohody. V Bruseli 25. júla 1996 Za Radu Predseda H. Coveney [1] Stanovisko doručené 19. júla 1996 (ešte nezverejnené v úradnom vestníku). [2] Ú. v. ES L 136, 28. 5. 1975, s. 1. --------------------------------------------------
Official Journal L 250 , 02/10/1996 P. 0020 - 0020



ROZHODNUTIE KOMISIE z 24. septembra 1996, ktorým sa mení a dopĺňa rozhodnutie Komisie 91/270/EHS o dovoze embryí domáceho hovädzieho dobytka z Argentíny (Text s významom pre EHP) (96/572/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci spoločenstva a dovozy týchto embryí z tretích krajín1, naposledy zmenené a doplnené smernicou 94/113ES2, najmä na jej články 7, 9 a 10, keďže zoznam tretích krajín, z ktorých sú členské štáty oprávnené na dovoz embryí domáceho hovädzieho dobytka, sa ustanovuje v rozhodnutí Komisie 91/270/EHS3, naposledy zmenenom a doplnenom rozhodnutím 94/453/ES4; keďže podmienky týkajúce sa zdravia zvierat a zdravotný preukaz pre dovoz hovädzích embryí s tretích krajín sú ustanovené v rozhodnutí Komisie 92/471/EHS5, naposledy zmenenom a doplnenom rozhodnutím 94/453/ES; keďže príslušné orgány Argentíny potvrdili, že oznámia Komisii a členským štátom ďalekopisom alebo faxom do 24 hodín výskyt akejkoľvek z nasledovných chorôb: mor hovädzieho dobytka, krívačka a slintačka, infekčná bovinná pleuropneumónia, zhubná katarálna horúčka oviec, epizootické hemoragické ochorenie, horúčka údolia Rift, infekčná vezikulárna stomatitída; keďže situácia z hľadiska dovozu hovädzích embryí je v Argentíne uspokojivá; keďže veterinárne služby sú v tejto krajine dobre štruktúrované a organizované a keďže príslušné orgány uvedenej krajiny poskytli záruky súladu s pravidlami ustanovenými v smernici 89/556/EHS; keďže príslušné orgány Argentíny s cieľom zaručiť splnenie uvedených záväzkov zabezpečili, aby boli embryá zozbierané alebo vyrobené a spracované schválenými a dozornými tímami určenými na zber alebo výrobu embryí, aby sa tieto získali zo zvierat s uspokojivým zdravotným stavom, aby boli uskladnené a prepravované podľa pravidiel, ktoré zabezpečujú zachovanie ich zdravotného stavu a boli počas prepravy sprevádzané zdravotným preukazom; keďže zoznam tretích krajín, z ktorých sú členské štáty oprávnené dovážať embryá domáceho hovädzieho dobytka by mal byť zmenený a doplnený a pre dovoz embryí z Argentíny by mali byť stanovené podmienky zdravotného stavu zvierat; keďže opatrenia stanovené týmto rozhodnutím sú v súlade s názorom Stáleho veterinárneho výboru, PRIJALA TOTO ROZHODNUTIE: Článok 1 Do zoznamu krajín uvedených v prílohe k rozhodnutiu 91/270/EHS sa vkladá táto krajina: "Argentína". Článok 2 Do zoznamu krajín uvedených v prílohe A, časť II k rozhodnutiu 92/471/EHS sa vkladá táto krajina: "Argentína". Článok 3 Toto rozhodnutie nadobúda účinnosť dňom po jeho uverejnení v Úradnom vestníku Európskych spoločenstiev. Článok 4 Toto rozhodnutie je adresované členským štátom. V Bruseli 24. septembra 1996 Za Komisiu Franz FISCHLER člen Komisie 1 Ú. v. ES L 302, 19.10.1989, s. 1. 2 Ú. v. ES L 53, 24.2.1994, s. 23. 3 Ú. v. ES L 134, 29.5.1991, s. 56. 4 Ú. v. ES L 187, 22.7.1994, s. 11. 5 Ú. v. ES L 270, 15.9.1992, s. 27.